《收家书》
宋代·孔平仲

早承会稽信，晚接清江使。两地千里馀，尺书同日至。

既知骨肉安，复得邻里事。丁宁问儿女，委琐及奴婢。

开包视封题，亲故各有寄。牛狸与黄雀，路远不易致。

东人罕曾识，专享无所遗。岂徒抵万金，鼓腹快异味。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。